OpenLLM-France/wikimedia huggingface dataset:
# Partit Socialista Revolucionari dels Treballadors

El Partit Socialista Revolucionari dels Treballadors (SRWP) és un partit comunista i marxista-leninista de la República de Sud-àfrica. El partit es va fundar el març de 2019 després d'una convenció prèvia a finals de 2018.

## Història

Les arrels de l'SRWP es troba en el trencament entre el sindicats Unió Sindical de Treballadors de la Metal·lúrgia de Sud-àfrica (NUMSA) i Congrés de Sindicats Sud-africans (COSATU) el 2013. La divisió va ser causada principalment pel creixent descontentament de NUMSA amb l'acció de govern del Congrés Nacional Africà, el qual compta amb el suport de COSATU a través de la Tripartite Alliance, juntament amb el Partit Comunista de Sud-àfrica. Després de l'escissió, el secretari general de NUMSA, Irvin Jim, va anunciar la formació d'un «nou front unitari», amb el nou sindicat combatiu Federació Sindical independent (SAFTU).
La presentació, el desembre de 2018 a Boksburg, va comptar amb 1.100 delegats de totes les províncies de Sud-àfrica, amb nombroses delegacions i membres de SAFTU. El partit va disputar les eleccions generals sud-africanes de 2019 i les eleccions provincials a les nou províncies, no aconseguint cap escó.

## Resultats electorals
### Eleccions nacionals

| Eleccions | Vots | Percentatge | Escons | +/– | Govern |
| 2019 | 24,439 | 0.14% | 0 / 400 | – | extraparliamentary |

### Eleccions provincials

| Eleccions | Cap Oriental | Cap Oriental | Estat Lliure | Estat Lliure | Gauteng | Gauteng | Kwazulu-Natal | Kwazulu-Natal | Limpopo | Limpopo | Mpumalanga | Mpumalanga | Nord-oest | Nord-oest | Cap Septentrional | Cap Septentrional | Cap Occidental | Cap Occidental |
| Eleccions | % | Escons | % | Escons | % | Escons | % | Escons | % | Escons | % | Escons | % | Escons | % | Escons | % | Escons |
| 2019 | 0.24% | 0/63 | 0.18% | 0/30 | 0.13% | 0/73 | 0.12% | 0/80 | 0.10% | 0/49 | 0.15% | 0/30 | 0.20% | 0/33 | 0.14% | 0/30 | 0.15% | 0/42 |

## Referències

* ↑ «Socialist Revolutionary Workers Party» (en anglès). www.facebook.com. [Consulta: 30 març 2019].
* ↑ «Neix el nou Partit Socialista Revolucionari dels Treballadors de la República de Sud-àfrica». CUP, 10-04-2019. [Consulta: 25 juliol 2020].
* ↑ «Socialist Revolutionary Workers Party launch imminent – Irvin Jim - NEWS & ANALYSIS | Politicsweb». www.politicsweb.co.za. [Consulta: 30 març 2019].
* ↑ [Consulta: 30 març 2019].
* ↑ «Numsa wants Cosatu to split from ANC | IOL News» (en anglès). www.iol.co.za. [Consulta: 30 març 2019].
* ↑ [Consulta: 30 març 2019].
* ↑ «48 parties to contest upcoming general election - SABC News». www.sabcnews.com. [Consulta: 30 març 2019].
* ↑ «Results Dashboard».
# Partit Socialista Revolucionari Somali

El Partit Socialista Revolucionari Somali o Partit Socialista Revolucionari de Somàlia, PSRS (somali: Xisbiga Hantiwadaagga Kacaanka Soomaaliyeed, XHKS) fou el partit dirigent de l'estat a Somàlia des de la seva creació el 1976 fins al 1991.

## Història

L'XHKS fou creat pel règim militar comunista del general Siad Barre sota pressió soviètica que volien l'establiment d'un partit dirigent marxista-leninista. El congrés fundacional es va fer el juny de 1976 i es va escollir un comitè central amb Siad Barre com a secretari general. Els cinc membres del politburó foren el tinent general Mahammad Ali Samantar (vicepresident), el major general Husseen Kulmiye (2nd vicepresident), el general de Brigada Ahmad Sulaymaan Abdullah, i el general de brigada Ismail Ali Abukor (aquest després fou substituït pel general de brigada Ahmad Mahamuud Faarah). El quadres incloïen alguns comunistes destacats com Abdulrahman Aidiid, Mohamed F. Weyrah (conegut economista) i Abukar Sh. M Hussien. La constitució li va atribuir un paper dirigent a l'estat i el monopoli de l'activitat i poder polític.
Entre 1976 i 1977 va col·laborar amb els partits comunistes europeus, especialment el de la Unió Soviètica i el Partit Socialista Unificat d'Alemanya (Oriental); aquest darrer va iniciar un programa d'assistència per la creació de l'escola del partit. Després del trencament amb la Unió Soviètica i Cuba que donaven suport a Etiòpia per l'Ogaden, es van produir escissions. Un cop d'estat militar el 9 d'abril del 1978 (conegut com a Nova Aprile) va fracassar. El 1981 van sorgir faccions oposades al règim, especialment el Moviment Nacional Somali i el Front Democràtic de Salvació de Somàlia.
Tot i el trencament amb els seus aliats comunistes, el partit es va mantenir com a únic legal i marxista-leninista. Però a partir de 1978 van jugar més les lleialtats de clan que les ideològiques i si bé el partit sempre va tenir caràcter per damunt dels clans, de fet tres clans en van tenir el control efectiu. El 1991 el règim fou enderrocat per una revolució armada de diversos grups; llavors membres del PSRS i de l'exèrcit van formar el Front Nacional Somali.
L'organització tenia una branca d'intel·ligència (Baadhista xisbiga) paral·lela als serveis d'intel·ligència de l'estat i als grups paramilitars del règim. Va arribar a tenir vint mil afiliats. Va celebrar tres congressos, el darrer el 1986, quan es va renovar profundament el comitè central.
# Pedro Munitis Álvarez

Pedro Munitis Álvarez (nascut el 19 de juny de 1975 a Santander) és un futbolista retirat que es recordat pel seu pas per clubs com el Racing de Santander i el Reial Madrid, entre d'altres. Després de la seua retirada com a jugador ha fet d'entrenador, entre d'altres equips, del Racing de Santander i del Centre d'Esports Sabadell FC.
# Paula Wolf-Kalmar

Paula Wolf-Kalmar (11 d'abril de 1880 - 29 de setembre de 1931) va ser una mestra d'escacs austríaca, nascuda a Zagreb.
Va aconseguir la 5a posició a Merano1924 (campionat europeu femení no oficial guanyat per Helene Cotton i Edith Holloway). Després del torneig, tres dels participants (Holloway, Cotton i Agnes Stevenson) van derrotar a altres tres jugadores (Kalmar, Gülich i Pohlner) en un matx a doble ronda Londres vs. Viena.
Va ser tres vegades aspirant al Campionat del Món femení. Va ocupar el tercer lloc, darrere de Vera Menchik i Katarina Beskow a Londres 1927, va ocupar el segon lloc a Hamburg el 1930 i el segon a Praga el 1931, ambdues darrere de V. Menchik. Va morir el 1931 a Viena.

## Referències

* ↑ «Die erste österreichische Schachmeisterin: Paula Kalmar-Wolf» (en german). frau-schach.at.
* 1 2 Chess Personalia, A Biobibliography, McFarland, ISBN 0-7864-2353-6
* ↑ Unofficial European women’s champion
* ↑ Eröffnung
* ↑ Campeonato Mundo femenino

## Bibliografia

* "?", British Chess Magazine 1931: 531
# MetLife Building

El Pan Am Building (o Metlife Building), que es troba a la 200 Park Avenue a Nova York, era el major immoble d'oficines al món quan va ser inaugurat el 7 de març de 1963.
Concebut per Emery Roth & Sons ajudats per Walter Gropius i Pietro Belluschi, el Pan Am Building (originalment batejat Grand central city Building) és un exemple d'arquitectura brutalista. Ha estat concebut amb una preocupació d'eficàcia amb vastes superfícies i l'absència de decoracions inútils. Senzill i massís, ha estat rebutjat per la crítica i nombrosos novaiorquesos però la seva proximitat amb Grand Central Station n'ha fet un dels immobles d'oficines més cotitzats de Manhattan.
El New York Times ha escrit d'altra banda en el moment de la inauguració d'aquest edifici: «Hem arribat al major immoble d'oficines del món. Hem perdut algunes de les més impressionants perspectives del món, fent al·lusió a Park Avenue, situada just darrere, que s'ha trobat literalment emmascarada.
El Pan Am Building també és conegut pel seu heliport, que permetia unir el JFK International Airport en set minuts. L'heliport va ser obert de 1965 a 1968, després alguns mesos el 1977. Va ser tancat degut a un accident espectacular que va fer cinc víctimes.
L'immoble ha estat propietat de Pan American World Airways durant nombrosos anys i el logotip de la companyia aèria guarnia les seves quatre façanes. Quan PanAm va fer fallida el 1991, l'edifici va ser recomprat per Metropolitan Life Insurance Company, que ja hi llogava oficines, que el va rebatejar com a MetLife Building i va reemplaçar el logotip de la PanAm pel seu.

## Estadístiques

* Alçada: 246 metres (808 peus)
* Nombre de pisos: 59
* Superfície: 260000 m²

## Enllaços externs

* (anglès) Web oficial
# Shakuntala Karandikar

Shakuntala Karandikar (Índia, 20 de juliol de 1931 – 1r de juny de 2018) fou una escriptora i filantropa maratha. És coneguda especialment per la seva biografia de 1992 Viśvasta, que tracta sobre el seu pare Chandrashekhar Agashe.

## Obres destacades

* Karandikar, Shakuntala. Viśvasta (en marathi). 1a edició. Pune: Śrī Prakāśana, 1992. ISBN 9781532345012. OCLC 992168228.

## Referències

* ↑ «डहाणूतील थोर समाज सेविका शकुंतला करंदीकर यांचे निधन» (en marathi). [Dahanu, Maharashtra], 02-06-2018.
* ↑ Rānaḍe, Sadāśiva Bhāskara. Cittapāvana Kauśika Gotrī Āgāśe-Kula-vr̥ttānta (en marathi). 1a edició. University of Michigan, 1974, p. 61. OCLC 600048059.
* ↑ Agashe, Trupti; Agashe, Gopal. Wad, Mugdha. Āgāśe-Kula-vr̥ttānta (en marathi). 2a edició. Hyderabad: Surbhi Graphics, 2006, p. 62. ISBN 978-1-5323-4500-5.
* ↑ Putra Viśvastācā : Gaurava Grantha (en marathi), 2002, p. 86-88. ISBN ((978-1-5323-4594-4)). OCLC 992168227.
# Thierry Hermès

Thierry Hermès (1801-1878), va néixer a Krefeld (Prússia) quedant orfe amb quinze anys. Va fundar en el 1837 un taller d'arnesos i guarniments eqüestres que és amb el que els anys va donar peu a la marca Hermès, en l'actualitat coneguda per les seves bosses en cuir, mocadors, perfums, corbates i costoses maletes.
Hermès gaudeix d'un gran prestigi internacional i és reconeguda pel seu logotip format per un cavall lligat a un carruatge i un guinet dret davant del cavall. Els seus productes només són disponibles a les autèntiques botigues Hermès i a través del seu web oficial.

## Referències

* ↑ «Marca Hermès». Vogue. Arxivat de l'original el 22 de setembre 2012. [Consulta: 8 agost 2014].

## Bibliografia

* de Albornoz, C.C.. La Saga del Lujo (en castellà). Vogue España, 2000.
* Bowles, Hamish. La emoción cabalga. Vogue España, 2004 [Consulta: 7 agost 2014].

## Enllaços externs

* http://www.bergfashionlibrary.com, Hermés
* http://www.hermes.com Arxivat 2011-02-25 a Wayback Machine.
* http://www.trendencias.com/marcas/historia-de-una-firma-hermes-y-su-legendario-bolso-birkin
# Lliga de Noies Alemanyes

La Lliga de Noies Alemanyes (en alemany: Bund Deutscher Mädel, abreviat com BDM) era la branca femenina del moviment juvenil del Partit Nazi, les Joventuts Hitlerianes. Era l'única organització juvenil femenina legal de l'Alemanya nazi.
Al principi, la Lliga constava de dues seccions: el Jungmädelbund («Lliga de noies joves») per a nenes de 10 a 14 anys, i la pròpia Lliga, per a noies de 14 a 18 anys. El 1938 s'hi va introduir una tercera secció, la BDM-Werk Glaube und Schönheit («Societat de Fe i Bellesa»), que era voluntària i era oberta a noies d'entre 17 i 21 anys.
Fundada el 1930, no va tenir gaire rellevància fins que els nazis van arribar al poder el 1933, però d'aleshores ençà va créixer ràpidament fins que adherir-s'hi va esdevenir obligatori el 1936.
Les membres havien de ser ciutadanes alemanys, àries, i lliures de malalties hereditàries. Mentre l'allistament no va ser de caràcter obligatori, la majoria de les joves eren portades per llurs familiars al reclutament. Amb posterioritat, al final de la guerra, diverses de les integrants manifestaren que l'organització els despertava un autèntic entusiasme, ja que els permetia de sentir-se útils i sentien que llur país les necessitava. A més a més, les responsabilitats que rebien a algunes els resultaven motivants.
Les joves membres de l'organització eren formades per adoptar les tradicions, de manera que aprenguessin a representar un rol de dona en la societat. Llur adoctrinament comprenia sovint ser enviades a treballar en granges per a famílies nombroses. Durant els últims mesos de la guerra, diverses noies van participar activament en la defensa del territori alemany, que era envaït pels aliats. Moltes d'elles van sacrificar llur vida a la batalla de Berlín. No es pot saber l'abast de la participació de la Lliga en la defensa de la ciutat, ja que les seves membres no en van prendre part de manera conjunta i coordinada, sinó que les noies més lleials al règim combatien de manera voluntària, tot unint-se a les Joventuts Hitlerianes i a la Wehrmacht.
Com altres membres de les forces alemanyes i part de la població, algunes de les membres de la Lliga van preferir el suïcidi a rendir-se als invasors. Amb la rendició de l'Alemanya nazi el 1945, l'organització va deixar d'existir de facto. El 10 d'octubre de 1945 va ser prohibida per la Comissió Aliada de Control juntament amb les altres organitzacions del Partit Nazi. Segons la Secció 86 del Codi Penal alemany, la Joventut de Hitler és una "organització inconstitucional" i no es permet la distribució o l'ús públic dels seus símbols, tret que sigui amb fins educatius o d'investigació.

## Vegeu també

* Joventuts Hitlerianes
# Llista d'artistes fetitxistes

Un artista fetitxista és un artista que crea art fetitxista, és a dir, escenes en les que apareixen persones o objectes que poden ser motiu de fetitxisme sexual. Els artistes fetitxistes tant poden executar la seva obra en les disciplines de l'escultura, com de la pintura, la il·lustració, la fotografia o de l'art multimèdia.

## Primers artistes fetitxistes, 1940-1990

* Roberto Baldazzini
* Robert Bishop (erròniament equiparat a The Bishop o Ashely)
* Art Frahm
* Eric Stanton (també conegut com a John Bee o Savage)
* Tom of Finland
* Alberto Vargas
* John Willie
* Robert Mapplethorpe
* Gilles Berquet
* Hans Bellmer
* Bob Carlos Clarke

## Artistes fetitxistes recents
### Pintors i il·lustradors

* Patrick Conlon
* Drubskin
* Namio Harukawa
* Michael Manning
* Sardax
* Franco Saudelli
* Hajime Sorayama
* Tom Sutton (també conegut com a Dementia)

### Fotògrafs

* Steve Diet Goedde
* Eric Kroll
* Ken Marcus
* Roy Stuart
* Philip Warner

### Artistes multimèdia

* Patricia Chica

### Artistes pluridisciplinars

* Richard Kern
* Nathaniel Milljour

## Artistes fetitxistes accidentals
### Il·lustradors i novel·listes gràfics

Molts artistes del sector de còmic han inclòs conscientment imagineria fetitxista en el seu treball, normalment com una tècnica per a captar l'atenció del lector o per a denotar trets de maldat o corrupció.
* Brian Bolland
* John Byrne, X-Men, Fantastic Four
* Howard Chaykin, American Flagg, Black Kiss
* Daniel Clowes, Eightball
* Alan Davis, Excalibur
* Steve Dillon, Preacher
* Frank Miller, Sin City, The Dark Knight Strikes Again

### Artistes visuals

Els següents artistes han inclòs elements fetitxistes en el seu art:
* Allen Jones
* Helmut Newton
* Andres Serrano
# Lobova Balka

Lobova Balka - Лобова Балка (rus) - és un khútor del krai de Krasnodar, a Rússia. Es troba a la vora del riu Lobova Balka, un petit afluent del Kavalerka, a 18 km al nord-est de Krílovskaia i a 174 km al nord-est de Krasnodar, la capital.
Pertany al municipi de Novopaixkóvskaia.
# Manuel Ramírez

Manuel Ramírez (1864-1916) va ser un lutier aragonès.
Nascut a Alhama de Aragón, es traslladà a Madrid amb el seu germà José, on s'establiren com a constructors de guitarres. Al cap d'uns anys, s'independitzà i fixà el seu taller al carrer d'Arlabán, on construí magnífiques guitarres utilitzades per grans concertistes com Andrés Segovia.
Fou reparador del Conservatori de Música de Madrid, on se li despertà la inquietud de construir instruments d'arc. Els seus violins són de bona factura i bona sonoritat, encara que no gaire potents.

## Referències

* ↑ «José Ramírez». [Consulta: 28 juliol 2013].

## Bibliografia

* Els nostres luthiers : escultors del so. Exposició del 8 de maig al 7 de juliol de 1996, Capella de Santa Àgata, Museu de la Música.. Barcelona: Museu de la Música de Barcelona, 1996. ISBN 8476097883 [Consulta: 22 maig 2013].
* Vannes, René. Dictionnaire Universel des luthiers. Bruxelles: Les Amis de la Musique, 1972.

## Enllaços externs

* Web de José Ramírez, família de guitarrers.
* Anglès, Jean-Marc. «Guitarra, Ramirez (Manuel), Madrid, principis de segle xx, E.992.16.1, detall d'etiqueta». Europeana. [Consulta: 2 juliol 2015].
# Clandestino

Clandestino és el primer disc en solitari d'en Manu Chao, antic cantant i líder de la banda hispano-francesa Mano Negra. Va ser publicat l'any 1998 i des de llavors ha mantingut un ritme de vendes important.

## Llista de cançons

* Clandestino - 2:26
* Desaparecido - 3:48
* Bongo Bong (Chao) - 2:52
* Je Ne T'Aime Plus - 1:50
* Mentira - 4:37
* Lagrimas de Oro - 2:57
* Mama Call - 2:21
* Luna y Sol - 3:06
* Por el Suelo - 2:21
* Welcome to Tijuana - 4:03
* Día Luna... Día Pena - 1:30
* Malegria - 2:51
* La Vie a 2 - 3:04
* Minha Galera - 2:21
* La Despedida - 3:02
* El Viento - 2:38

## Músics

* Manu Chao: música i lletres
* Jeff Cahours: trombó
* Antoine Chao: trompeta
* Ángelo Mancini: trompeta
* Anouk: cors
* Awa Touty Wade: cors
# Per Ankre

Per Axel Ankre (nascut el 4 d'agost de 1948) és un jugador d'handbol noruec, ja retirat, que va competir als Jocs Olímpics d'estiu de 1972.
Va néixer a Oslo, té un màster en Ciències Econòmiques i Administració d'Empreses i va representar el club SK Arild. El 1972 va formar part de l'equip noruec que va quedar novè en el torneig olímpic, en el qual va jugar els cinc partits i va marcar deu gols. Després dels Jocs Olímpics de 1972 va jugar professional a la Secció d'handbol de l'Atlètic de Madrid fins al 1975. Des de 1975 fins a 1983 va treballar amb Scandinavian Bulk Traders AS. Scanfiber AS el 1983, una empresa comercial dins de la indústria forestal. Scanfiber AS està important matèries primeres de fusta per a la indústria de la pasta i el paper a Europa des de fonts estrangeres, inclòs el comerç de pasta de pasta dins d'Europa.

## Referències

* ↑ «Per Axel Ankre». Sports-Reference.com. Arxivat de l'original el 18 April 2020. [Consulta: 4 maig 2010].
# Met (unitat de mesura)

El met és la unitat de mesura de l'índex metabòlic i es defineix com la quantitat de calor emesa per una persona en posició asseguda per metre quadrat de pell. La relació per metre quadrat de pell permet una aproximació major a la mitjana, ja que les persones de major grandària tenen més metabolisme basal. Equival a 58 W/m² (en el sistema tècnic, 50 kcal/h·m²).

## Enllaços externs

* Diccionari d'unitats de mesuraArxivat 2011-09-04 a Wayback Machine. (anglès)
Viccionari
# Morsasco

Morsasco és un municipi situat al territori de la província d'Alessandria, a la regió del Piemont (Itàlia).
Limita amb els municipis de Cremolino, Orsara Bormida, Prasco, Strevi, Trisobbio i Visone.
Pertany al municipi la frazione de Caramagna (Pontechino).

## Galeria fotogràfica

* Campanar
* Castell de Morsasco
* Església de Sant Bartomeu
* Església de Sant Vito
# Thaïs Henríquez Torres

Thaïs Henríquez Torres (Las Palmas de Gran Canaria, 29 d'octubre de 1982) és una nedadora de natació sincronitzada espanyola, guanyadora de dues medalles olímpiques.

## Biografia

Va néixer el 29 d'octubre de 1982 a la ciutat de Las Palmas de Gran Canaria, població situada a l'illa de Gran Canària.

## Carrera esportiva

Sota la direcció d'Anna Tarrés ha participat en la prova per equips de natació sincronitzada als Jocs Olímpics d'Estiu de 2008 realitzats a Pequín (República Popular de la Xina), on va aconseguir guanyar la medalla de plata i als Jocs Olímpics d'Estiu de 2012 a Londres, on va ser bronze.
Al llarg de la seva carrera ha guanyat nou medalles en el Campionat del Món de natació, entre elles una medalla d'or, i vuit medalles en el Campionat d'Europa de natació, quatre d'elles d'or.
Al setembre de 2012, arran de la polémica carta pública de 15 ex nadadores contra l'ex seleccionadora espanyola Anna Tarrés pels seus mètodes d'entrenament, ha afirmat que «Las entrenadoras no son santas, pierden los nervios. En alta competición se utilizan muchas expresiones que son fuertes. No nos piden las cosas por favor, precisamente. Muchas veces las formas son bruscas.»

## Referències

* ↑ Cuando se puede evitar un mal es necedad aceptarlo
* ↑ Declaracions Arxivat 2016-03-03 a Wayback Machine. a Canarias Radio La Autonómica
# Percina copelandi

Percina copelandi és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 7,2 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Percina cymatotaenia

Percina cymatotaenia és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 9 cm de longitud total.

## Distribució geogràfica

Es troba a Nord-amèrica: Missouri.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Baillie, J. i B. Groombridge (editors), 1996. 1996 IUCN red list of threatened animals. UICN, Gland, Suïssa. 378 p.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa i Cambridge, la Gran Bretanya.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* UICN Conservation Monitoring Centre, 1986. 1986 IUCN Red List of Threatened Animals. UICN, Gland, Suïssa i Cambridge, la Gran Bretanya.
* IUCN Conservation Monitoring Centre, 1988. 1988 IUCN Red List of Threatened Animals. UICN, Gland, Suïssa i Cambridge, la Gran Bretanya.
* UICN, 1990. Llista Vermella d'Animals Amenaçats de la UICN 1990. IUCN, Gland, Suïssa i Cambridge, la Gran Bretanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Percina bimaculata

Percina bimaculata és una espècie de peix pertanyent a la família dels pèrcids.

## Hàbitat

És un peix d'aigua dolça, bentopelàgic i de clima temperat.

## Distribució geogràfica

Es troba a Nord-amèrica: les conques fluvials de la badia de Chesapeake (els Estats Units).

## Observacions

És inofensiu per als humans.

## Referències

* 1 2 3 FishBase (anglès)

## Bibliografia

* Jelks, H.L., S.J. Walsh, N.M. Burkhead, S. Contreras-Balderas, E. Díaz-Pardo, D.A. Hendrickson, J. Lyons, N.E. Mandrak, F. McCormick, J.S. Nelson, S.P> Platania, B.A. Porter, C.B. Renaud, J.J. Schmitter-Soto, E.B. Taylor i M.L. Warren, Jr., 2008. Conservation status of imperiled North American freshwater and diadromous fishes. Fisheries 33(8): 372-407.

## Enllaços externs

* AQUATAB